สวัสดีค่ะคือหนูอยากทราบว่า ตอนนี้หนูได้ทานยาคุมยาสแบบ28เม็ด มา5แผงแล้ว แต่ถ้าหนูต้องการจะเปลี่ยนไปใช้ยาคุม ไดแอน-35 หรือ ลอร่า-35 จะดีไหม? แล้วหนูต้องเปลี่ยนได้ใช้ยาคุมยี่ห้ออื่นได้ตอนไหนที่สามารถมีผลการคุมกำเนิดได้ดีที่สุด ?
สวัสเีค่ะ ยาคุมยี่ห้อยาส (yaz) ประกอบด้วยฮอร์โมน drospirenone 3 มิลลิกรัม และ ethinylestradiol 0.02 มิลลิกรัม ส่วนยาคุมยี่ห้อไดแอน-35 และ ยี่ห้อลอร่า-35 จะมีฮอร์โมนที่เหมือนกัน คือประกอบด้วยฮอร์โมน cyproterone acetate 2 มิลลิกรัมและ ethinylestradiol 0.035 มิลลิกรัม ดังนั้น 2 ยี่ห้อนี้มีปริมาณฮอร์โมนเอสโตรเจนที่สูงกว่ายี่ห้อยาส ดังนั้น เมื่อทานยาคุมยี่ห้อยาสครบ 28 เม็ด ก็ให้เปลี่ยนมาทานยายี่ห้อไดแอน-35 หรือ ลอร่า-35 ได้เลย การป้องกันการตั้งครรภ์ก็จะเป็นไปอย่างต่อเนื่อง อย่างไรก็ตาม เนื่องจากมีปริมาณฮอร์โมนเอสโตรเจนที่สูงกว่า ก็อาจเกิดผลข้างเคียงต่างๆ ได้มากกว่า เช่น คลื่นไส้ ปวดหัว เวียนหัว เจ็บเต้านม เป็นต้นสำหรับยาคุมยี่ห้อไดแอน-35 หรือ ลอร่า-35 จะมีเพียง 21 เม็ด ดังนั้น เมื่อทานยาครบ 21 เม็ด ก็ให้เว้นระยะ 7 วัน ก่อนที่จะเริ่มทานยาคุมแผงใหม่ต่อไปค่ะทั้งนี้ ยาคุมกำเนิดทุกยี่ห้อ มีประสิทธิภาพในการป้องกันการตั้งครรภ์ได้ไม่แตกต่างกัน คือจะช่วยป้องกันการตั้งครรภ์ได้มากกว่า 99% ค่ะ สิ่งสำคัญคือการทานยาคุมให้ตรงเวลา ไม่มีการลืมทานยาคุม ไม่ทานยาอื่นบางชนิดร่วมด้วย เป็นต้น